વૈષ્ણવાચાર્ય દ્વારકેશલાલજી મહારાજે આ અંગે જણાવ્યુ હતુ કે સૃષ્ટિનું સહુથી મહત્વનું જળ તત્વ છે એટલે જળ સંચયને તત્વત: સૃષ્ટિની સાચવણી અને જાળવણીનું કામ છે. જલ હી જીવન હૈ ના સંસ્કારો ભારતીય ધર્મ અને સંસ્કૃતિએ પરાપૂર્વથી આપ્યા જ છે, જેને પુર્નજાગૃત અને સચેન કરવાનું આ અભિયાન છે. અમૃત કળશ મહોત્સવની પ્રવૃત્તિઓ વડોદરાથી શરૂ કરીને રાજ્યના મહાનગરો, દેશના મહાનગરો અને વિદેશો સુધી વિસ્તારવાનું આયોજન છે. તેના ભાગરૂપે દેશની સાત પવિત્ર નદીઓના જળ વડોદરા લાવવામાં ાવશે અને વિવિધ સ્થાનિક મહત્વની નદીઓમાં પ્રસાદ સ્વરૂપે પ્રવાહિત કરવામાં આવશે. આગામી ડિસેમ્બરના અંતમાં ત્રણ દિવસનો સમારોહ યોજાશે જેમાં જળ તત્વના મહત્વને ઉજાગર કરતાં સાંસ્કૃતિક કાર્યક્રમો યોજવામાં આવશે.